เป็นฝีตรงน้องสาวแต่ฝียังไม่แตกควรดูแลยังไงดีค่ะ
สวัสดีค่ะ การมีฝีที่อวัยวะเพศดังกล่าวมานั้น น่าจะมีการติดเชื้อกลุ่มแบคทีเรียร่วมด้วย อาจเป็นการติดเชื้อของต่อมบาร์โธลินซึ่งเป็นต่อมที่ใช้สร้างน้ำหล่อลื่น ซึ่งควรได้รับยาฆ่าเชื้อและการกรีดระบายหนองโดยแพทย์ หรือถ้าเป็นกรณีต่อมบาร์โธลินอักเสบติดเชื้อ อาจจะต้องได้รับการเย็บปากถุงของต่อมสร้างน้ำหล่อลื่นนี้ เพื่อไม่ให้มีการติดเชื้อซ้ำๆด้วยดังนั้นควรไปพบแพทย์เพื่อตรวจร่างกาย และเข้ารับการรักษาอย่างเหมาะสม ในเบื้องต้น ควรงดการมีเพศสัมพันธ์ ไม่ไปแกะเกาบริเวณที่เป็น ระวังการกระแทกหรือกดทับนานๆ หากมีสารคัดหลั่งใดๆไหลออกมา ให้ใช้ผ้าก๊อซสะอาดซับเบาๆได้ แต่ไม่พยายามไปบีบให้ฝีแตกออกมาเองเด็ดขาด